Shri Arun Jaitley Minister for Finance, Corporate Affairs and Information & Broadcasting said that the National Photography Awards wasa ‘Great Initiative’of the Government to honour and recognize thosecreative professionals who defined moments in history through their creative pictorial mastery.
نئی دہلی، 21 مارچ۔ خزانہ ،کارپوریٹ امور اور اطلاعات و نشریات کے وزیر جناب ارون جیٹلی نے کہا ہے کہ قومی فوٹو گرافی ایوارڈز تخلیقی صلاحیتوں کے حامل ان پیشہ و ر افراد جنہوں نے اپنی تخلیقی تصویری مہارت کے ذریعہ تاریخی لمحات کو قید کیا ، کو نوازنے اور ان کی صلاحیتوں کا اعتراف کرنےکے لئے حکومت کی ایک عظیم پہل ہے۔ فوٹو گرافر نامساعد حالات میں کام کرتے ہیں جو ان لمحات کو اپنے کیمرے میں قید کرنے کے منتظر رہتے ہیں جو لوگوں کے ذہنوں پر ایک اثر چھوڑ جاتے ہیں۔ جناب ارون جیٹلی نے یہ باتیں پانچویں قومی فوٹو گرافی ایوارڈ کی تقسیم کے موقع پر آج اظہار خیال کرتے ہوئے کہیں۔ اطلاعات ونشریات کے وزیر مملکت کرنل راجیہ وردھن راٹھور اور اطلاعات و نشریات کے سکریٹری جناب سنیل اروڑہ بھی اس موقع پر موجود تھے۔ اس موقع پر اظہار خیال کرتے ہوئے جناب جیٹلی نے کہا کہ فوٹو گرافی ایک پیچیدہ فن ہے، جو واقعات / شخصیات سے متعلق تصویروں کو قید کرکے ہمیں تاریخ کی یاد دہانی کراتے رہتے ہیں۔ وزیر موصوف نے اس سال کے لئے لائف ٹائم اچیومنٹ ایوارڈ حاصل کرنے والے جناب بھون سنگھ کے پیشہ وارانہ کام کی ستائش کی ۔ انہوں نے 70 کی دہائی سےلیکر اب تک ہندستان کے ویزوئل (بصری) سفر کو قید کرنے میں بھون سنگھ کی مہارت کاذکر کیا۔ انہوں نے چار دہائیوں سے زیادہ کے عرصہ پر محیط اپنے کیرئر کے دوران مختلف قسم کی تصاویر کو اپنے کیمرہ میں قید کرنے کےلئے جناب بھون سنگھ کی پیشہ ورانہ صلاحیتوں کو اجاگر کیا۔ اس موقع پراظہار خیال کرتے ہوئے اطلاعات و نشریات کے سکریٹری جناب سنیل اروڑہ نے کہا کہ کسی تصویر / کارٹون کے اندر اظہار کی صلاحیت کسی ادارتی تحریر سے زیادہ ہوتی ہے۔ انہوں نے کہا کہ اطلاعات و نشریات کی وزارت کے تحت کام کرنے والی ایک میڈیا اکائی ، فوٹوڈویژن ملک کا ایک ایساسب سے بڑا ادارہ ہے جو زندگی کے مختلف پہلووں سےمتعلق اسٹل فوٹو گرافس (ساکت تصاویر) کے پروڈکشن اور اسٹوریج میں مصروف عمل ہے اور جو اس مخزن (ریپوزیٹوری) کی ڈیجیٹل کاری کا کام بھی انجام دے رہا ہے۔ جناب ارون جیٹلی اور کرنل راجیہ وردھن راٹھور نے پا نچواں قومی فوٹو گرافی ایوارڈ حاصل کرنے والوں کو مبارک باد بھی دی۔ جناب بھون سنگھ کو اپنے شاندار کیرئر اور فوٹو گرافی کے شعبے میں ان کے تعاون کے لئے لائف ٹائم اچیومنٹ ایوارڈ دیا گیا۔ جناب بھون سنگھ نے ہندستانی نیوز صنعت میں پانچ دہائیوں سے زیادہ عرصہ تک کام کیا ہے اور وہ ملک کے سینئر فوٹو صحافیوں میں سے ایک ہیں۔ انہو ں نے اپنے کیرئر کا آغاز ایک اخبار سے کیا تھا لیکن وہ زیادہ تر وقت میگزین کے لئے فوٹو گرافی کرتے رہے۔ انہوں نے انڈیا ٹو ڈے میگزین کے لئے بطور میگزین فوٹو ایڈیٹر کام کیا۔ وہ ورلڈ پریس فوٹو ایوارڈ سے نوازے جاچکے ہیں۔ مختلف زمروں میں ایوارڈ سےنوازےجانے والو ں کی تعداد 13 ہے جس میں پروفیشنل فوٹو گرافر آف دی ایئر ، اسپیشل مینشن ایوارڈ ( پیشہ وارانہ) ، امیچیور فوٹو گرافر آف دی ایئر ،اسپیشل مینشن ایوارڈ (امیچیور) شامل ہیں۔ سال کے پیشہ ور فوٹو گرافر کا ایوارڈ جناب جاوید احمد ڈار کو دیا گیا ہے جوانسانی دلچسپی سےمتعلق تصاویر پر اپنا کیمرہ فوکس کرتے رہے ہیں۔ ان کی تصاویر باوقار بین الاقوامی اشاعتوں میں شائع ہوئی ہیں ۔ جناب ہمانشو ٹھاکر کو سال کے امیچیور فوٹو گرافر کا ایوارڈ دیا گیا۔ ان میں تصویر کشی کا زبردست جوش ہے اور یہ انسانی جذبات ، اظہار اور سٹی اسکیپس کی تصاویر اتارتے ہیں۔ جناب جیٹلی نے پانچویں قومی فوٹو گرافی ایوارڈز سے متعلق ایک بروشر کا اجرا بھی کیا جس میں ایوارڈ یافتگان اور ان کے ذ ریعہ کئے گئے کاموں کی تفاصیل پیش کی گئی ہیں۔ پانچویں فوٹو گرافی ایوارڈ کی جیوری ایک چھ رکنی کمیٹی تھی جس کے سربراہ جناب اشوک دلوالے تھے۔ جیوری کے دیگر ممبران میں جناب کے ۔ مادھون پلئی، جناب سدھارک اولوے ، جناب ایچ ستیش ، جناب گریندر اوسم اور جناب سنجیو مصرا کےنام شامل ہیں۔ 1444 Uno (Release ID :138209)